Omar Milanetto

Omar Milanetto (La Venerìa, 30 ëd novèmber dël 1975) a l'é 'n fotbaleur piemontèis che a gieuga da regista ant ël sénter dël camp. A l'ha na bon-a vision dël gieugh, a fa 'd passagi precis e a tira dle bele punission.

A l'é chërsù ant la squadra 'd giovo dla Juventus ma a l'ha ancaminà tra ij professionista dël 1994-95 con la maja dël Fiorenzuola.

Dël 1996-97 a passa al Monza e da lì al Còm, sempre an Serie C1.

Dël 2000-01 a riva al Mòdena, squadra che an coi ani-lì a l'é protagonista ëd na serie 'd promossion che a la fan passé da la Serie C1 a la Serie A an doe stagion. Dòp doe stagion an Serie A con la maja modenèisa a ven catà dal Bressia pen-a degradà an Serie B.

Dël 2006 a passa al Génoa an Serie B e a vagna n'àutra promossion an Serie A.

Milanetto, Omar